  Майя Бывальцева Туннэ, 12-тӥ толшоре, Удмуртие Росси кивалтэтлэн тӧроезлэн воштӥсез Аркадий Дворкович но транспортъя министр Максим Соколов лыктӥзы, ивортэ элькун тӧролэн пресс-службаез. Федерал кивалтӥсьёс Кам но Буй шуръёс вамен выжъёсты учкизы ни но автомобиль сюресъёсты азинтон луонлыкъёсъя но концессионной тупанкылэз быдэстон улсын транспорт кусыпъёсты юнматонъя кенешон ортчытӥзы. Та дыре Дворкович но Соколов Ижысь автозаводлэн ужаменыз тодматско. Йылпумъяса «2018-тӥ ар — Удмуртиын сюресъёслэн арзы» тодматон ортчоз. Улосвыллэн тӧроез Александр Бречалов элькунысь сюресъёсты азинтонъя кӧня ке ӵектосъёсты возьматоз. Тегъёс: Авто Ижкар Камбарка Ижавто Удмуртия сюресъёс Камваменвыж  